ฝั่งยาคุมกำเนิดครบ3ปีแล้วค่ะ แต่ยังไม่ได้ไปเอาออก แต่ตอนนี้ทานยาคุมกำเนิดยี่ห้อแอนนาอยู่ แล้วลืมทานไป3วัน วันที่4จึงทานเบิ้นไป4เม็ด และทานมาวันล่ะเม็ดเรื่อยๆจนยาหมดแผงแล้วค่ะ แต่ประจำเดือนยังไม่มา แบบนี้มีโอกาสท้องหรือเปล่าค่ะ
สวัสดีค่ะ ยาคุมกำเนิดแบบแผงรับประทานรายเดือนมีทั้งแบบ 21 และ 28 เม็ด ประกอบไปด้วยฮอร์โมนเพศหญิงแบบรวม เป็นวิธีการคุมกำเนิดที่มีประสิทธิภาพดีประมาณ 91-99% ขึ้นกับวิธีการกินว่ากินอย่างสม่ำเสมอหรือไม่โดยปกติควรกินติดต่อกันทุกวัน ห่างกันวันละไม่เกิน 3 ชั่วโมง หากลืมกินยาคุมไป 1 วันให้กินเข้าไปให้เร็วที่สุดเมื่อนึกได้ และกินยาคุมกำเนิดที่เหลือต่อไปได้ตามปกติ หากลืมกินไป 2 วัน ควรกิน 2 เม็ดในวันนั้นทันที และกินยาคุมกำเนิดที่เหลือต่อไปได้ตามปกติ แต่หากลืมกินไป 3 วัน ควรยกเลิกการกินยาคุมกำเนิดแผงนั้นๆไปเลย และใช้วิธีการคุมกำเนิดอื่นๆเช่นถุงยางอนามัยแทน จนกว่าประจำเดือนเดือนถัดไปจะมา แล้วค่อยเริ่มกินยาคุมกำเนิดแผงใหม่ดังนั้นหากลืมรับประทานยาคุมกำเนิดเกิน 3 วัน มีโอกาสตั้งครรภ์หากไม่ใช้วิธีการคุมกำเนิดแบบอื่นร่วมด้วยค่ะ หากประจำเดือนมาช้ากว่า 35 วันโดยไม่มีสาเหตุอื่น อาจซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ หากไม่แน่ใจในผลตรวจควรไปปรึกษาสูตินรีแพทย์ส่วนเรื่องยาฝังนั้นควรไปเอาออกค่ะ เนื่องจากหากปล่อยเอาไว้ อาจจะมีการปลดปล่อยฮอร์โมนระดับต่ำๆแบบที่ใช้คุมกำเนิดไม่ได้ออกมาในร่างกาย ทำให้มีเลือดออกกระปริดกระปรอยจากช่องคลอด ประจำเดือนมาช้าหรือไม่มาได้ ทำให้สับสนกับวิธีการคุมกำเนิดที่ใช้อยู่ค่ะ